KISKŐRÖS VÁROS KÉPVISELŐ-TESTÜLETE

EGÉSZSÉGÜGYI ÉS SZOCIÁLPOLITIKAI BIZOTTSÁGA

ELŐTERJESZTÉS

(a Képviselő-testület 2010. február 24-i ülésére)

TÁRGY: VICZIÁN SÁNDORNÉ LAKÁSBÉRLETI SZERZŐDÉSÉNEK

                MEGHOSSZABBÍTÁSA

Kiskőrös Város Önkormányzata 2005. március 22-től, 2010. március 21. napjáig terjedő időre bérbe adta Viczián Sándorné részére, a Kiskőrös, Petrovics u. 4. sz. I. e. 5. ajtószám alatti 2,5 szoba komfortos, 67 m2 nagyságú lakást.

Viczián Sándorné két nagykorú gyermekével él a fenti lakásban. Figyelemmel a család anyagi helyzetére, lakásproblémájukat önhibájukon kívül nem tudja megoldani, ezért kérte lakásbérleti jogviszonyának meghosszabbítását.

A lakásrendelet 6/A §-a szerint: „Az Egészségügyi és Szociálpolitikai Bizottság javaslatára, a Képviselő-testület által meghozott döntés alapján, a bérbeadó a határozott időre szóló lakásbérleti jogviszonyt – amennyiben a bérlő lakásproblémáját önhibáján kívül nem tudja megoldani – határozott, alkalmanként legfeljebb 2 évi időtartamra meghosszabbíthatja.”

Figyelemmel arra, hogy Viczián Sándorné a lakásproblémáját önhibáján kívül nem tudja megoldani, az Egészségügyi és Szociálpolitikai Bizottság a 9/2009. számú határozatával javasolja a lakásbérleti szerződés 2 évvel történő meghosszabbítását.

Kiskőrös, 2010. február 4.


Aszódi Pál sk.


a bizottság elnöke

HATÁROZAT-TERVEZET

A Képviselő-testület az Egészségügyi és Szociálpolitikai Bizottság javaslata alapján, Viczián Sándornénak a Kiskőrös, Petrovics u. 4. sz. I. e. 5. ajtószám alatti önkormányzati lakásra vonatkozó lakásbérleti jogviszonyát - szociális helyzetére tekintettel – 2 évvel meghosszabbítja.

